Kaarlo Tuori

Kaarlo Heikki Tuori (s. ) on suomalainen oikeustieteilijä ja Helsingin yliopiston yleisen oikeustieteen emeritusprofessori.

Kaarlo Tuori kirjoitti ylioppilaaksi Helsingin lyseosta vuonna 1967 ja suoritti Helsingin yliopistossa oikeustieteen kandidaatin tutkinnon vuonna 1970, lisensiaatintutkinnon vuonna 1972 ja väitteli tohtoriksi vuonna 1983 laajalla julkisoikeudellisella tutkimuksellaan Valtionhallinnon sivuelinorganisaatiosta.

Hän työskenteli Helsingin yliopistossa amanuenssina ja assistenttina 1960-luvun lopulta lähtien sekä hoiti finanssioikeuden apulaisprofessorin virkaa vuosina 1984–1990 ja hallinto-oikeuden professuuria vuosina 1991–2002. Yleisen oikeustieteen professorina hän toimi vuosina 2003–2015, ja siirtyi emeritusprofessoriksi vuoden 2016 alussa. Tuori on työskennellyt tutkijana myös Valtiovarainministeriössä vuosina (1973–1975) ja tutkijaprofessorina Suomen Akatemiassa (1986–1992) sekä akatemiaprofessorina (2011–2015). Tuori johti tuolloin myös kansallista Eurooppalaisen oikeuden ja poliittisen yhteisön perusteet -huippuyksikköä.

Kaarlo Tuori on osallistunut muun muassa parlamentaarisen valmiuslainsäädäntökomitean, parlamentaarisen sotatilalakikomitean ja perustuslakikomitean työskentelyyn.

Tuoria on pidetty yhtenä johtavista oikeusteorian ja -filosofian sekä eri maiden perustuslakien tuntijoista, ja häntä on luonnehdittu yhdeksi Suomen keskeisimmistä oikeusoppineista.

Professori Tuori on ollut Suomalaisen Tiedeakatemian jäsen vuodesta 1994 ja Academia Europæan jäsen vuodesta 2009 lähtien. Hän on Lundin, Kööpenhaminan ja Turun yliopiston oikeustieteen kunniatohtori.


Julkaisuja
 Valtionhallinnon sivuelinorganisaatiosta 1–2 (1983)
 
 
 
 
 
 Critical Legal Positivism (2002)
 
 
 
 
 Ratio and Voluntas: The Tension between Law and Reason in Law (2011)
 Tuori, Kaarlo – Tuori, Klaus: The Eurozone Crisis: A Constitutional Analysis (2014)

Lähteet

Kirjallisuutta

Aiheesta muualla
EU kehittyy kriisien kautta.  Suomen Akatemia 15.10.2015.
Professori Kaarlo Tuori: Sotella lyödään perustuslakia. Suomen uutiset 29.5.2013.

Vuonna 1948 syntyneet
Suomalaiset oikeustieteilijät
Helsingin yliopiston professorit
Akatemiaprofessorit
Suomalaiset professorit
Elävät henkilöt